**ZAJEDNIČKI DOKTORSKI STUDIJ:**

Natječaj je otvoren do 08. rujna 2024. godine.

Ekonomski Fakultet u Rijeci, I. Filipovića 4, 51000 Rijeka, raspisuje

**Natječaj za upis na združeni sveučilišni doktorski studij Upravljanje i ekonomija javnog sektora u akademskoj godini 2024./2025**.

Ekonomski fakultet Sveučilišta u Rijeci (dalje: Fakultet) i Fakultet za upravu Sveučilišta u Ljubljani organiziraju Združeni doktorski studijski program Upravljanje i ekonomika javnog sektora, razina 8.2.

Izvodi se u punom radnom vremenu ili s dijelom radnog vremena i traje 3. godine, a njegovim završetkom stječe se 180 ECTS bodova.

Poslijediplomski doktorski studij mogu upisati:

1. Osobe koje su završile odgovarajući sveučilišni diplomski studij ekonomije ili poslovne ekonomije;
2. Osobe koje su završile odgovarajući četverogodišnji sveučilišni dodiplomski studij ekonomije ili poslovne ekonomije, prema propisima koji su bili na snazi prije stupanja na snagu Zakona;
3. Osobe koje nisu završile odgovarajući studij iz točke 1. i 2. ovog stavka, mogu upisati studij ako su završile jedan od sljedećih studija iz područja društvenih znanosti polja ekonomije:
* poslijediplomski stručni studij ekonomije ili poslovne ekonomije prema propisima koji su bili na snazi prije stupanja na snagu Zakona, uz uvjet položenih razlikovnih ispita iz predmeta mikroekonomija i makroekonomija,
* poslijediplomski specijalistički studij ekonomije ili poslovne ekonomije prema odredbama Zakona, uz uvjet položenih razlikovnih ispita iz predmeta mikroekonomija i makroekonomija,
* znanstveni magistarski studij prema propisima koji su bili na snazi prije stupanja na snagu Zakona.

Uvjet za upis studija je znanje engleskog jezika.

**Rangiranje pristupnika**

Rangiranje pristupnika vrši se prema postignutom broju bodova s obzirom na sljedeće kriterije:

* prosjek ocjena tijekom prethodnog obrazovanja,
* prijedlog teme istraživanja
* znanje engleskog jezika,
* preporuka barem jednog sveučilišnog profesora upoznatog s akademskim dostignućem potencijalnog pristupnika,
* dokaz o objavljenim znanstvenim radovima u znanstvenim časopisima citiranim u bazama podataka prema kriterijima Područnog vijeća za društvene znanosti Nacionalnog vijeća za znanost te bazama podataka Scopus i Emerging Sources Citation *Index* – ESCI*,*
* dokaz o nagradama,
* razgovor s članovima Povjerenstva za poslijediplomske studije i doktorate s pristupnikom o očekivanom znanstvenom doprinosu teme istraživanja, na temelju kojeg se ocjenjuje kvalificiranost pristupnika i realnost očekivanog znanstvenog doprinosa doktorske disertacije te mogućnost osiguravanja mentora

**Prijavi na natječaj potrebno je priložiti sljedeću dokumentaciju:**

* Popunjen obrazac prijave
* Ovjerenu presliku diplome o završenom fakultetu (sa svih razina studija)
* Prijepis i prosjek ocjena
* Preporuku jednog sveučilišnog profesora za kandidate koji su tijekom studija ostvarili prosjek manji od 3,5. (boduje se i za kandidate s većim prosjekom)
* Rješenje o priznavanju inozemne visokoškolske kvalifikacije za one pristupnike koji su kvalifikaciju stekli u inozemstvu,
* Potvrda o OIB-u, za strane državljane dokaz o državljanstvu
* Životopis
* Motivacijsko pismo na engleskom jeziku
* Esej o području užeg znanstvenog interesa uz navođenje planirane teme disertacije (ili barem užeg područja istraživanja) na engleskom jeziku
* Predloženi mogući mentor
* Potvrdu o znanju engleskog jezika barem na razini B2 ili odgovarajući dokaz
* [Izjav](https://www.efri.uniri.hr/sites/efri.uniri.hr/files/cr-collections/2/izjava_samostalno_pds.doc)u kandidata u pisanom obliku o plaćanju školarine ili odluku o plaćanju ukoliko školarinu plaća poslodavac.
* Preslike objavljenih radova ukoliko postoje
* Nagrade za znanstvene i stručne aktivnosti ukoliko postoje

**Prijave se podnose preporučenom pošiljkom** **ili osobno na adresu Fakulteta:**

Ekonomski Fakultet u Rijeci

Ivana Filipovića 4

HR-51000 Rijeka

“Natječaj za upis na združeni sveučilišni doktorski studij Upravljanje i ekonomija javnog sektora“

Školarina na studiju iznosi 11.000,00 EUR.

Rok za podnošenje prijava je do 08. rujna 2024. godine od dana objave natječaja.

Na natječaj se prijavljuju popunjavanjem **on-line prijave.**

Ukoliko se ne javi dovoljan broj pristupnika koji ispunjavaju uvjete za upis, Fakultet zadržava pravo da za ak. god. 2024/2025 ne otvori studij.

Sve dodatne informacije o studiju mogu ce pronaći na mrežnim stranicama Fakulteta: <https://www.efri.uniri.hr/hr/zdruzeni_doktorski_studij_sa_sveucilistem_u_ljubljani/211>

ili u Referadi za poslijediplomske studije odnosno na:

e-mail: doktorski@efri.uniri.hr,

telefon: 051 / 355 -102